CELEX: 62020TN0536
Language: lt
Date: 2020-08-25 00:00:00
Title: Byla T-536/20: 2020 m. rugpjūčio 25 d. pareikštas ieškinys byloje LU / EIB

2020 11 23   
            
            
               LT
            
            
               Europos Sąjungos oficialusis leidinys
            
            
               C 399/36
            
         
      2020 m. rugpjūčio 25 d. pareikštas ieškinys byloje LU / EIB
      
      (Byla T-536/20)
      (2020/C 399/53)
      Proceso kalba: anglų
      
         Šalys
      
      
         Ieškovas: LU, atstovaujamas advokato B. Maréchal
      
         Atsakovas: Europos investicijų bankas
      
         Reikalavimai
      
      Ieškovas Bendrojo Teismo prašo:
      
                  —
               
               
                  pirmiausia, panaikinti tyrimo grupės 2020 m. gegužės 13 d. pateiktą galutinę ataskaitą, taip pat 2020 m. gegužės 26 d. Europos investicijų banko pirmininko sprendimą ir bet kurią drausminę procedūrą, pradėtą remiantis šia galutine ataskaita ir sprendimu,
               
            
                  —
               
               
                  subsidiariai, pakeisti tyrimo grupės 2020 m. gegužės 13 d. galutinės tyrimo ataskaitos išvadas ir Europos investicijų banko pirmininko sprendimą ir nurodyti iš abiejų dokumentų išbraukti visus nesvarbius ir netinkamus faktus ir pareiškimus, pirmiausia visas nuorodas į ieškovo piktavališką elgesį arba kaltę, o taip pat visas nuorodas į drausminę procedūrą,
               
            
                  —
               
               
                  bet kuriuo atveju, patenkinti šiuos reikalavimus:
                  
                              —
                           
                           
                              priteisti žalos, susijusios su ieškovo fizinės ir psichinės neliečiamybės, jo minties ir saviraiškos laisvės, jo teisės į gerą administravimą ir jo teisės į veiksmingą teisinę gynybą bei teisingą bylos nagrinėjimą, pažeidimu, atlyginimą, lygų 25 000 EUR sumai;
                           
                        
                              —
                           
                           
                              priteisti žalos, susijusios su ieškovo patirta neturtine žala, atlyginimą, lygų 25 000 EUR sumai;
                           
                        
                              —
                           
                           
                              priteisti kompensaciją už gydymo išlaidas (kurios nėra atlyginamos pagal EIB sveikatos draudimą), patirtas dėl atsakovo ieškovui padarytos žalos, lygias 200 EUR sumai (įskaitant PVM); ir
                           
                        
                              —
                           
                           
                              įpareigoti padengti šiame procese patirtas bylinėjimosi išlaidas, lygias iš anksto numatomai 15 000 EUR sumai.
                           
                        
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi septyniais pagrindais.
      
                  1.
               
               
                  Pirmasis ieškinio pagrindas grindžiamas Europos Sąjungos Pagrindinių teisių chartijos (toliau – Chartija) 3 ir 31 straipsnių (pagarba asmens psichinei neliečiamybei ir tinkamų ir teisingos darbo sąlygų užtikrinimas) pažeidimu.
               
            
                  2.
               
               
                  Antrasis ieškinio pagrindas grindžiamas Chartijos 10 ir 11 straipsnių (minties ir saviraiškos laisvės) pažeidimu.
               
            
                  3.
               
               
                  Trečiasis ieškinio pagrindas grindžiamas asmens teisės į tai, kad jo reikalai būtų tvarkomi nešališkai, teisingai ir per kiek įmanomai trumpesnį laiką, kaip tai nustatyta Chartijos 41 straipsnio 1 dalyje, pažeidimu.
                  
                              —
                           
                           
                              Ieškovas, pirma, teigia, kad buvo pažeista nešališkumo pareiga, nes atsakovas neišnagrinėjo tam tikrų argumentų ir faktų;
                           
                        
                              —
                           
                           
                              antra, jis teigia, kad buvo pažeistas nešališkumas, nes atsakovas neišnagrinėjo tam tikrų ieškovo pastabų;
                           
                        
                              —
                           
                           
                              Trečia, ieškovas teigia, kad buvo pažeista jo teisė į tai, kad jo reikalai būtų tvarkomi nešališkai, nes atsakovas neiškvietė eksperto pateikti savo liudijimo.
                           
                        
            
                  4.
               
               
                  Ketvirtasis ieškinio pagrindas, kuris, kiek tai susiję su formalios procedūros įgyvendinimu ir tyrimo grupės galutinės tyrimo ataskaitos rezultatais, grindžiamas ieškovo teisės būti išklausytam prieš taikant nepalankią priemonę, kaip tai suprantama pagal Chartijos 41 straipsnio 2 dalies a punktą, pažeidimu.
                  
                              —
                           
                           
                              Ieškovas teigia, kad buvo pažeista jo teisė būti išklausytam, nes tyrimo grupė neišnagrinėjo daugelio jo pastabų.
                           
                        
            
                  5.
               
               
                  Penktasis ieškinio pagrindas grindžiamas ieškovo teisės į veiksmingą teisinę gynybą ir teisingą bylos nagrinėjimą, kaip tai suprantama pagal Chartijos 47 straipsnį, pažeidimu.
               
            
                  6.
               
               
                  Šeštasis ieškinio pagrindas, kiek tai susiję su EIB pirmininko tyrimo grupės galutinės tyrimo ataskaitos patvirtinimu, grindžiamas ieškovo teisės būti išklausytam prieš taikant nepalankią priemonę, kaip tai suprantama pagal Chartijos 41 straipsnio 2 dalies a punktą, pažeidimu.
               
            
                  7.
               
               
                  Septintasis ieškinio pagrindas grindžiamas Chartijos 41 straipsnio 2 dalies c punkto (administracijos pareiga pagrįsti savo sprendimus) pažeidimu.
                  
                              —
                           
                           
                              Ieškovas teigia, kad atsakovas pažeidė pareigą pagrįsti savo sprendimą, nes EIB pirmininkas nepaaiškino, kodėl jis patvirtino galutinę tyrimo ataskaitą.